ರೈತರಿಗೆ ಬೆಳೆವಿಮೆ ಪರಿಹಾರ ಹಣ ವಿತರಿಸಲು ಒತ್ತಾಯ
ಕಲಬುರಗಿ,ಮೇ.27-ಜಿಲ್ಲೆಯ ರೈತರಿಗೆ ಖರೀಫ್-2023-24ನೇ ಸಾಲಿಗೆ ಸಂಬಂಧಪಟ್ಟಂತೆ ಮಂಜೂರಾಗಿರುವ ಬೆಳೆ ವಿಮೆ ಪರಿಹಾರ ಹಣ ಸಂಪೂರ್ಣವಾಗಿ ಕೂಡಲೇ ವಿಳಂಬದ ಬಡ್ಡಿಯೊಂದಿಗೆ ವಿತರಿಸಬೇಕೆಂದು ಮಹಾತ್ಮ ಗಾಂಧಿಜಿ ಗ್ರಾಹಕರ ಹಿತರಕ್ಷಣಾ ವೇದಿಕೆ ಪ್ರದಾನ ಕಾರ್ಯದರ್ಶಿ ವೈಜನಾಥ ಎಸ್.ಝಳಕಿ ಅವರು ಜಿಲ್ಲಾಧಿಕಾರಿಗಳಿಗೆ ಮನವಿ ಮಾಡಿದ್ದಾರೆ.
ಜಿಲ್ಲೆಯಲ್ಲಿ ಖರೀಫ್-2023-24ನೇ ಸಾಲಿನಲ್ಲಿ ಸಹಸ್ರಾರು ರೈತರು ತೋಗರೆ, ಹೆಸರು, ಉದ್ದು, ಸೊಯಾಬಿನ್, ಸೂರ್ಯಪಾನ್ ಹಾಗೂ ಇನ್ನಿತರ ಬೆಳೆಗಳಿಗೆ ಸಂಬಂಧಪಟ್ಟ ವಿಮಾ ಕಂಪನಿಯಲ್ಲಿ ಬೆಳೆ ವಿಮೆ ಮಾಡಿಸಿದ್ದು, ಆದರೆ ಸದರಿ ಸಾಲಿನಲ್ಲಿ ಮಳೆಯ ಅಭಾವದಿಂದ ರೈತರು ಕಷ್ಟಪಟ್ಟು ಹಣ ಖರ್ಚು ಮಾಡಿ ಬೆಳೆದ ವಿಮೆ ವ್ಯಾಪ್ತಿಗೆ ಒಳಪಟ್ಟ ಸದರಿ ಬೆಳೆಗಳು ಫಸಲು ನೀಡದೆ ಹಾಳಾಗಿದ್ದು, ಈ ಬಗ್ಗೆ ಸಹಸ್ರಾರು ರೈತರು ಜಿಲ್ಲಾಧಿಕಾರಿಗಳಿಗೆ, ಕೃಷಿ ಇಲಾಖೆಗೆ ಹಾಗೂ ಸಂಬಂಧಪಟ್ಟ ವಿಮಾ ಕಂಪನಿಗೆ ಮಾಹಿತಿ ನೀಡಿದ್ದು, ಅದರನ್ವಯ ಅಧಿಕಾರಿಗಳು ಕೂಡ ಬೆಳೆ ಕಟಾವು ಸಂಬಂಧಪಟ್ಟ ಜಿಲ್ಲೆಯ ರೈತರ ಜಮೀನುಗಳಲ್ಲಿ ವಿಮೆ ವ್ಯಾಪ್ತಿಗೆ ಒಳಪಟ್ಟ ಬೆಳೆಗಳಿಗೆ ಮಾಡಿ ಈ ಬಗ್ಗೆ ವಿವರವಾದ ವರದಿ ಪಡೆದು ಜಿಲ್ಲೆಯ ರೈತರಿಗೆ ಈಗಾಗಲೇ ಸುಮಾರು 124 ಕೋಟಿ ಮಧ್ಯಂತರ ಬೆಳೆ ವಿಮೆ ಮಂಜೂರು ಮಾಡಿ ಎರಡು ವಾರದಲ್ಲಿ ರೈತರ ಖಾತೆಗೆ ಜಮಾ ಮಾಡುವುದಾಗಿ ಹೇಳಿದರೂ ಸಹ ಸುಮಾರ ವಾರಗಳು ಕಳೆದರು ಕೂಡ ಇಲ್ಲಿಯವರೆಗೆ ಕೇವಲ 96.24 ಕೋಟಿ ಮಾತ್ರ ಸಂಬಂಧಿಸಿದ ರೈತರಿಗೆ ಮಧ್ಯಾಂತರ ಬೆಳೆ ವಿಮಾ ಪರಿಹಾರ ವಿತರಣೆ ಮಾಡಿದ್ದು ತಿಳಿದು ಬಂದಿದ್ದು, ಆದರೆ ಬೆಳೆ ವಿಮೆ ಹಾನಿಯ ವರದಿ ಪಡೆದು ಸುಮಾರು ತಿಂಗಳುಗಳಾದರೂ ಸಹಿತ ಸಂಬಂಧಪಟ್ಟ ರೈತರ ವಿಮಾ ವ್ಯಾಪ್ತಿಗೆ ಒಳಪಟ್ಟ ಸದರಿ ಬೆಳೆಗಳಿಗೆ ಸಿಗಬೇಕಾದ ಸಂಪೂರ್ಣ ಬೆಳೆ ವಿಮಾ ಪರಿಹಾರ ಸಿಗದೇ ರೈತರು ತೊಂದರೆ ಅನುಭವಿಸುತ್ತಿದ್ದಾರೆ. ಈಗಾಗಲೇ ಜಿಲ್ಲೆಯು ಬರಪಿಡಿತ ಎಂದು ಘೋಷಣೆಯಾಗಿ ಹಲವು ತಿಂಗಳುಗಳು ಆದರೂ ಹಾಗೂ ಸಂಬಂಧಪಟ್ಟ ಬೆಳೆ ವಿಮೆ ಕಂಪನಿ ರೈತರಿಂದ, ಕೇಂದ್ರ ಮತ್ತು ರಾಜ್ಯ ಸರ್ಕಾರಗಳಿಂದ ಕಲಬುರಗಿ ಜಿಲ್ಲೆಯಲ್ಲಿ ಖರೀಫ್-2023-24ನೇ ಸಾಲಿನಲ್ಲಿ ಒಟ್ಟು 160.31 ಕೋಟಿ ಬೆಳೆ ವಿಮೆ ಪ್ರಿಮೀಯಮ್ ರೂಪದಲ್ಲಿ ಪಡೆದರು ಸಹಿತ ಬೆಳೆ ವಿಮೆ ಮಾಡಿಸಿ ಹಾನಿಗೊಳಗಾಗಿ ನಷ್ಟ ಅನುಭವಿಸಿದ ರೈತ ಗ್ರಾಹಕರಿಗೆ ಘೋಷಣೆಯಾಗಿರುವ ಬೆಳೆ ವಿಮಾ ಪರಿಹಾರ ಪ್ರಧಾನಮಂತ್ರಿ ಫಸಲ ವಿಮಾ ಯೋಜನೆಯ ನೀತಿ ನಿಯಮಗಳನ್ವಯ ನಿಗಧಿಪಡಿಸಿದ ಕಾಲಪರಿಮಿತಿಯೊಳಗೆ ವಿತರಿಸದೇ ಅನಗತ್ಯವಾಗಿ ವಿಳಂಭಮಾಡಿದ್ದು ಇದು ವಿಮಾ ಕಂಪನಿಯೂ ಬೆಳೆ ವಿಮಾ ಯೋಜನೆಯ ಧೇಯ ಉದ್ದೇಶಗಳನ್ನು ಗಾಳಿಗೆ ತೂರಿದ್ದು ಸ್ಪಷ್ಟವಾಗಿ ಗೊಚರಿಸಿದೆ ಹಾಗೂ ಇದು ಸದರಿ ಬೆಳೆ ವಿಮಾ ಕಂಪನಿಯ ಸೇವಾ ನ್ಯೂನತೆ ಎತ್ತಿ ತೋರುತ್ತದೆ. ಇದರಿಂದ ಇನ್ನೆನು ಕೆಲವೇ ದಿನಗಳಲ್ಲಿ ಬರಲಿರುವ ಮುಂಗಾರು ಮಳೆಗೆ ಪುನಃ ಬಿತ್ತಣೆ ಕಾರ್ಯಕೈಗೊಳ್ಳಲು ಕಾಯುತ್ತಿರುವ ಜಿಲ್ಲೆಯ ಸಹಸ್ರಾರು ರೈತರಿಗೆ ಬೀಜ, ಗೊಬ್ಬರ ಹಾಗೂ ಇನ್ನಿತರೇ ಕೃಷಿ ಚಟುವಟಿಕೆಗೆ ಬೇಕಾಗುವ ಸಾಮಗ್ರಿಗಳ ಖರೀದಿಗೆ ತೊಂದರೆಯಾಗುತ್ತಿದ್ದು, ಕೂಡಲೇ ಸಂಬಂಧಪಟ್ಟ ಬೆಳೆ ವಿಮಾ ಕಂಪನಿಯಿಂದ ಜಿಲ್ಲೆಯ ರೈತರಿಗೆ ಸಿಗಬೇಕಾಗಿರುವ ಸಂಪೂರ್ಣ ಬೆಳೆ ವಿಮಾ ಪರಿಹಾರದ ಹಣ ಈಗಾಗಲೇ ರೈತರಿಗೆ ನೀಡಬೇಕಾಗಿರುವ ಬೆಳೆ ವಿಮೆ ಪರಿಹಾರ ಹಣ ವಿತರಿಸಲು ಆಗಿರರುವ ವಿಳಂಬಕ್ಕೆ ನಿಯಮನುಸಾರ ವಿಮಾ ಕಂಪನಿ ವಿಳಂಬದ ಕಾಲಾವಧಿಗೆ ನೊಂದ ರೈತರಿಗೆ ಸೂಕ್ತ ಬಡ್ಡಿಯೊಂದಿಗೆ ಸಂಪೂರ್ಣ ಬೆಳೆ ವಿಮಾ ಪರಿಹಾರದ ಹಣ ಒಂದು ವಾರದೊಳಗೆ ನೀಡುವಂತೆ ಕಟ್ಟುನಿಟ್ಟಿನ ಕ್ರಮ ಕೈಗೊಂಡು ಜಿಲ್ಲೆಯ ನೊಂದ ರೈತರಿಗೆ ಸೂಕ್ತ ನ್ಯಾಯ ಒದಗಿಸಬೇಕೆಂದು ಮನವಿ ಮಾಡಿದ್ದಾರೆ.